Зећанин из Подгорице Нешо Станић је о устаницима (које назива усташама) из 1875. године у Херцеговини, записао у својој књизи из 1907. године, да нису жалили своју драгоцјену крв пролити за крст часни и слободу златну. Српски историчар Андрија Лубурић (племе Дробњаци) спомиње 1940. године вође српских "усташа" на челу с Карађорђем. Касније тај назив (Усташе), преузима терористички покрет хрватских шовиниста. Један од најистакнутијих представника таквих, каснијих усташа, био је саплеменик српског историчара Андрије Лубурића, Вјекослав Лубурић, заповједник концентрационог логора Јасеновца и ратни злочинац.